Pasojat pas nxjerrjes së emaileve të Trump Junior
Tronditja e shkaktuar në Uashington pas nxjerrjes së emaileve e ka detyruar Shtëpinë e Bardhë të hidhet në mbrojtje lidhur me kontaktet me Rusinë
Presidenti Donald Trump i doli dje në mbrojtje përpjekjes së tij për të zbutur marrëdhëniet me Rusinë në një intervistë me rrjetin e transmetimeve “Christian Broadcasting Network”. Presidenti i doli gjithashtu në mbrojtje të birit, Donald Junior, një ditë pasi u publikuan emaile që tronditën administratën aktuale. Nga këto emaile mësohej për një takim vjet mes zyrtarëve të fushatës Trump dhe një juristeje ruse, e cila kishte ofruar informata që mund të dëmtonin rivalen e zotit Trump në zgjedhje, Hillary Clinton. Në një intervistë me rrjetin Christian Broadcasting Network, Presidenti Trump tha se ai shkon shumë mirë me Presidentin rus Vladimir Putin. tha zoti Trump. Presidenti përdori edhe Twitterin për t’i dalë në mbrojtje të birit, Donald Junior, pasi u nxorën emaile ku kishte hollësi mbi një takim vitin e kaluar mes një juristeje ruse që kishte ofruar të jepte informata që do të dëmtonin Hillary Clintonin. Përsëri zoti Trump e cilësoi procesin hetimor mbi rolin e Rusisë si “gjueti shtrigash”. Por zyrtari i propozuar nga zoti Trump për të kryesuar FBI-në, Christopher Wray nuk ishte dakord me këtë cilësim gjatë seancës për konfirmimin e tij: tha zoti Fray. Informacioni i dalë nga emailet e Donald Trump Junior-it e ka detyruar Shtëpinë e Bardhë të hidhet në mbrojtje dhe është pasuar me shqetësime të ngritura nga demokratët: tha Senatori demokrat Tim Kaine. Edhe disa republikanë shprehën shqetësim, përfshirë kreun e Dhomës së Përfaqësuesve, Paul Ryan. Tronditja e shkaktuar në Uashington pas nxjerrjes së emaileve e ka detyruar Shtëpinë e Bardhë të hidhet në mbrojtje lidhur me kontaktet me Rusinë, thotë analisti Kyle Kondik: Analisti John Fortier tha për Zërin e Amerikës se shqetësimi i publikut për hetimet mbi Rusinë e ka dëmtuar dukshëm nivelin e popullaritetit të presidentit: Vëmendja që po i kushtohet administratës Trump dhe kontakteve me Rusinë ka ndërlikuar edhe përpjekjet e republikanëve për të shfuqizuar e zëvendësuar ligjin për kujdesin shëndetësor.